3 Na ntangu yina, leke Samuele vandaka kusadila+ Yehowa na ntwala ya Eli, kansi ndinga ya Yehowa kumaka ya kusosa na bilumbu yina; bambona-meso+ vandaka ve mingi.2 Kilumbu mosi Eli vandaka ya kulala na kisika yina yandi ke lalaka mbala na mbala, mpi meso na yandi kumaka mpimpa; yandi vandaka kumona diaka ve.+3 Mwinda ya Nzambi+ vandaka kupela, mpi Samuele vandaka ya kulala na tempelo*+ ya Yehowa, kisika Sanduku ya Nzambi vandaka.4 Ebuna Yehowa bingaka Samuele. Samuele vutulaka nde: “Mono yandi yai.”5 Yandi kwendaka ntinu na Eli mpi tubaka nde: “Mono yandi yai, sambu nge me binga mono.” Kansi Eli tubaka nde: “Mono me binga nge ve. Vutuka, kwenda kulala.” Ebuna yandi kwendaka kulala.6 Yehowa bingaka diaka nde: “Samuele!” Ebuna Samuele telamaka, kwendaka na Eli, mpi tubaka nde: “Mono yandi yai, sambu nge me binga mono.” Kansi Eli tubaka nde: “Mwana na mono, mono me binga nge ve. Vutuka, kwenda kulala.”7 (Samuele zabaka ntete ve Yehowa, mpi Yehowa yantikaka ntete ve kuzabisa yandi ndinga na yandi.)+8 Yehowa bingaka diaka, mbala ya tatu nde: “Samuele!” Ebuna yandi telamaka, kwendaka na Eli, mpi tubaka nde: “Mono yandi yai, sambu nge me binga mono.”Ebuna Eli bakisaka nde Yehowa muntu vandaka kubinga mwana yina.9 Yo yina Eli tubilaka Samuele nde: “Vutuka, kwenda kulala, mpi kana yandi binga nge, nge ta tuba nde, ‘Yehowa tuba, sambu nsadi na nge ke widikila.’” Ebuna Samuele kwendaka kulala na kisika yandi ke lalaka.10 Na nima, Yehowa kwisaka mpi telamaka pana, mpi yandi bingaka bonso na bambala yina ya nkaka nde: “Samuele, Samuele!” Ebuna Samuele tubaka nde: “Tuba, sambu nsadi na nge ke widikila.”11 Yehowa tubilaka Samuele nde: “Tala! Mono ke sala diambu mosi na Izraele, muntu yina ta wa yo, makutu na yandi yonso zole ta sala mpasi.+12 Na kilumbu yina, mono ta lungisa sambu na Eli mambu yonso ya mono tubaka sambu na nzo na yandi, katuka na luyantiku tii na nsuka.+13 Nge fwete songa yandi nde mono ke sambisa nzo na yandi kimakulu sambu na kifu na yandi. Yandi me zaba+ nde bana na yandi ke singa Nzambi,+ kansi yandi me nganina bo ve.+14 Yo yina, mono me dia ndefi sambu na nzo ya Eli nde bo ta pesa ve ata fioti bimenga to makabu sambu na kufika kifu sambu na nzo ya Eli.”+15 Samuele lalaka tii na suka; ebuna yandi kangulaka bakielo ya nzo ya Yehowa. Samuele vandaka kuwa boma na kuzabisa Eli mbona-meso yina.16 Kansi Eli bingaka Samuele nde: “Mwana na mono, Samuele!” Ebuna yandi tubaka nde: “Mono yandi yai.”17 Yandi yulaka nde: “Inki nsangu yandi zabisaka nge? Pardo, kubumbila mono yo ve. Bika nde Nzambi kupesa nge ndola ya ngolo kana nge bumbila mono ata ngogo mosi na mambu yonso yina yandi zabisaka nge.”18 Yo yina Samuele zabisaka yandi mambu yonso, mpi yandi bumbilaka yandi ve ata kima mosi. Eli tubaka nde: “Yo kele Yehowa. Bika yandi sala mambu yina kele mbote na meso na yandi.”19 Samuele vandaka kuyela kaka, mpi Yehowa yandi mosi vandaka ti yandi+ mpi yandi lungisaka mambu yonso yina yandi tubaka.20 Izraele ya mvimba katuka na Dani tii na Bere-sheba zabaka nde bo me tula Samuele mbikudi ya Yehowa.21 Yehowa landaka kumonika na Shilo, sambu Yehowa kudimonisaka na Samuele na Shilo na nzila ya ndinga ya Yehowa.+
kon_Latn